Hoeiloart

Hoeiloart (officieel: Hoeilaart, oude spellienge: Hoeylaert) is e plekke en gemêente in de Belgische provinsje Vlams-Brabant. Inweuners wordn Hoeilanders of Doenders genoemd. De gemêente telt e goeie 10.000 inweuners. Hoeiloart is surtout gekend vo de kwêek van druuvn.

De noame zou kommn van 't Gallisch-Keltisch Ho-lar wat da hoog geleegn open plekke in 't bus wil zeggn. 

In de gemêente zyn der gin andere dêelgemêentn, moa der is wel nog de wyk Groenendoal met een eign stoasje. Angrenzende gemêentn zyn Sint-Genesius-Rode in 't westn, Overyse in 't ôostn, Brussel in 't nôordn en Terhulpn in 't zuudn. E dêel van 't Zoniënwoud ligt ip 't groundgebied van Hoeiloart.

 Beziensweirdigheedn 
Museum Jan van Ruusbroec in 't Zoniënbus
Neo-Romoansche Sint-Clemenskerke (1868-1874)
Kastêel-gemêenthuus.
Overbluufsels van de Priorie van Groenendoal
Hippodrome van Groenendoal

 Bekende inweuners 
Walter Baele, kluchtigoard
Armand Pien, weerman
Jaak Pijpen, advokoat, verslaggever vo de peirdesport en polletieker
Marc Sleen, striptêkenoare van Nero
William Van Laeken, tv-presentateur
Jan van Ruusbroec (1293-1381), één van de grotste mystici van de Zudelikke Nederlandn.

 Externe koppelienge 
 Website van de gemêente


Categorie:Plekke in Vloams-Broabant